CELEX: 32013R0704
Language: sl
Date: 2013-07-23 00:00:00
Title: Izvedbena uredba Komisije (EU) št. 704/2013 z dne 23. julija 2013 o uvrstitvi določenega blaga v kombinirano nomenklaturo

25.7.2013   
            
            
               SL
            
            
               Uradni list Evropske unije
            
            
               L 200/1
            
         IZVEDBENA UREDBA KOMISIJE (EU) št. 704/2013
   z dne 23. julija 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               V skladu z navedenimi splošnimi pravili se blago iz stolpca 1 preglednice iz Priloge uvrsti pod oznako KN, ki je označena v stolpcu 2, iz razlogov, navedenih v stolpcu 3 navedene preglednice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti v obdobju treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo. (2)
               
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. julija 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              (1)
                           
                           
                              Elektronska krmilna enota za delovne napetosti do vključno 1 000 V (t. i. karoserijski krmilni modul), zasnovana kot sestavni del elektronskega krmilnega sistema motornega vozila z merami približno 16 × 13 × 3 cm, ki vsebuje:
                              
                                          —
                                       
                                       
                                          krmilnik s pomnilnikom, ki se lahko programira, z aktivnimi in neaktivnimi sestavnimi deli, kot so tranzistorji, diode, procesor, upori, kondenzatorji in induktorji,
                                       
                                    
                                          —
                                       
                                       
                                          vgrajen sprejemnik in pritrjena antena.
                                       
                                    Enota sprejema signale od ročno upravljanih gumbov in tipal (kot sta npr. tipalo za dež in tipalo za svetlobo), jih obdela in na podlagi tega krmili različne naprave v vozilu, kot so brisalniki vetrobranskega stekla, ogrevanje stekel, osvetlitev notranjosti, prednje in zadnje meglenke, prižig luči podnevi. Prav tako krmili sprožitev signalnih naprav, kot sta opozorilo za varnostni pas in opozorilo pri prekoračitvi hitrosti.
                              Enota sprejema signale od ključa za daljinsko zaklepanje ali odklepanje vrat vozila.
                           
                        
               
                  8537 10 99
               
               
                  Uvrstitev je določena s splošnimi pravili 1, 3(c) in 6 za razlago kombinirane nomenklature, opombo 2(f) k oddelku XVII in besedilom oznak KN 8537, 8537 10 in 8537 10 99.
                  Uvrstitev pod tarifno številko 8512 je izključena, ker ta enota ne vsebuje vizualne ali zvočne signalne opreme, temveč lahko tako opremo le sproži.
                  Uvrstitev pod tarifno številko 9032 je prav tako izključena, ker enota ne opravlja funkcije avtomatskega krmiljenja električnih ali neelektričnih količin (glej opombo 7 k poglavju 90).
                  Enota je namenjena opravljanju dveh ali več dopolnilnih ali alternativnih funkcij, ki so zajete v oznakah KN 8537 10 91 in 8537 10 99. Opravlja funkcijo krmilnika s pomnilnikom, ki se lahko programira, ki se uporablja za električno krmiljenje naprav, kot so brisalniki vetrobranskega stekla in ogrevanje stekel (glej tudi pojasnjevalne opombe harmoniziranega sistema k tarifni številki 8537, točka (3), in pojasnjevalne opombe kombinirane nomenklature k tarifni podštevilki 8537 10 91). Poleg tega opravlja funkcijo električnega krmiljenja sprožitve signalnih naprav, kot sta opozorilo za varnostni pas in opozorilo pri prekoračitvi hitrosti. Ker sta obe funkciji enako pomembni za delovanje enote, njene glavne funkcije ni mogoče določiti.
                  Enota se zato uvrsti pod oznako KN 8537 10 99 kot druge table, plošče, pulti, mize, omare in druge osnove za električno krmiljenje za napetosti do vključno 1 000 V.
               
            
                  
                              (2)
                           
                           
                              Elektronska krmilna enota za delovne napetosti do vključno 1 000 V (t. i. krmilnik avtomatskega menjalnika), zasnovana kot sestavni del elektronskega krmilnega sistema motornega vozila z merami približno 8 × 6 × 3 cm.
                              Sestavljena je iz krmilnika z aktivnimi in neaktivnimi sestavnimi deli, kot so tranzistorji, diode, procesor, upori, kondenzatorji in induktorji. Krmilnika ni mogoče programirati.
                              Enota sprejema signale od tipal, ki zaznavajo položaj prestavne ročice, jih obdela in na podlagi tega vklopi ustrezno prestavo avtomatskega menjalnika motornega vozila.
                           
                        
               
                  8537 10 99
               
               
                  Uvrstitev je določena s splošnima praviloma 1 in 6 za razlago kombinirane nomenklature, opombo 2(f) k oddelku XVII ter besedilom oznak KN 8537, 8537 10 in 8537 10 99.
                  Uvrstitev pod oznako KN 8537 10 91 je izključena, ker se enota uporablja samo za električno krmiljenje vklopa ustrezne prestave avtomatskega menjalnika motornega vozila in krmilnika ni mogoče programirati.
                  Uvrstitev pod tarifno številko 9032 je prav tako izključena, ker enota ne opravlja funkcije avtomatskega krmiljenja električnih ali neelektričnih količin (glej opombo 7 k poglavju 90).
                  Enota se zato uvrsti pod oznako KN 8537 10 99 kot druge table, plošče, pulti, mize, omare in druge osnove za električno krmiljenje za napetosti do vključno 1 000 V.
               
            
                  
                              (3)
                           
                           
                              Elektronska krmilna enota za delovne napetosti do vključno 1 000 V (t. i. krmilnik pametnega ključa), zasnovana kot sestavni del elektronskega krmilnega sistema za motorna vozila z merami približno 15 × 12 × 4 cm, ki vsebuje:
                              
                                          —
                                       
                                       
                                          krmilnik s pomnilnikom, ki se lahko programira, z aktivnimi in neaktivnimi sestavnimi deli, kot so tranzistorji, diode, procesor, upori, kondenzatorji in induktorji,
                                       
                                    
                                          —
                                       
                                       
                                          vgrajen sprejemnik za komunikacijo med ključem in enoto prek transponderja (lokalizacija ključa).
                                       
                                    Enota je povezana z antenami, ki so že vgrajene v vozilo, kar omogoča zaznavanje ključa v bližini vozila.
                              Enota sprejema signale od ročno upravljanih gumbov in anten, jih obdela in na podlagi tega krmili naprave, kot so zaklepanje ali odklepanje vrat vozila in vžig motorja. Prav tako krmili sprožitev signalnih naprav, kot so krmilne funkcije za dostop brez ključa, vključno z zvočnim opozorilom, ko elektronski ključ zapusti vozilo.
                           
                        
               
                  8537 10 99
               
               
                  Uvrstitev je določena s splošnimi pravili 1, 3(c) in 6 za razlago kombinirane nomenklature, opombo 2(f) k oddelku XVII in besedilom oznak KN 8537, 8537 10 in 8537 10 99.
                  Uvrstitev pod tarifno številko 8512 je izključena, ker enota nima vizualne ali zvočne signalne opreme, temveč lahko tako opremo le sproži.
                  Uvrstitev pod tarifno številko 9032 je prav tako izključena, ker enota ne opravlja funkcije avtomatskega krmiljenja električnih ali neelektričnih količin (glej opombo 7 k poglavju 90).
                  Enota je namenjena opravljanju dveh ali več dopolnilnih ali alternativnih funkcij, ki so zajete v oznakah KN 8537 10 91 in 8537 10 99. Opravlja funkcijo krmilnika s pomnilnikom, ki se lahko programira, ki se uporablja za električno krmiljenje naprav, kot so zaklepanje ali odklepanje vrat vozila in vžig motorja (glej tudi pojasnjevalne opombe harmoniziranega sistema k tarifni številki 8537, točka (3), in pojasnjevalne opombe kombinirane nomenklature k tarifni podštevilki 8537 10 91). Poleg tega opravlja funkcijo električnega krmiljenja sprožitve signalnih naprav, kot so krmilne funkcije dostopa brez ključa, vključno z zvočnim opozorilom, ko elektronski ključ zapusti vozilo. Ker sta obe funkciji enako pomembni za delovanje enote, njene glavne funkcije ni mogoče določiti.
                  Enota se zato uvrsti pod oznako KN 8537 10 99 kot druge table, plošče, pulti, mize, omare in druge osnove za električno krmiljenje za napetosti do vključno 1 000 V.